Το **Κύπελλο Βοσνίας-Ερζεγοβίνης** (σερβικά: Куп Босне и Херцеговине у фудбалу, κροατικά: Kup Bosne i Hercegovine) διοργανώνεται από την Ποδοσφαιρική Ομοσπονδία της χώρας. Ξεκίνησε τη σεζόν 1997-98 και αποτελεί την κορυφαία ποδοσφαιρική διοργάνωση κυπέλλου στη Βοσνία και Ερζεγοβίνη.

Ιστορικό
--------

Ως τη σεζόν 1990-91 οι ομάδες της χώρας μετείχαν στο Κύπελλο ποδοσφαίρου Γιουγκοσλαβίας, το οποίο είχαν κατακτήσει τρεις φορές: δύο η Βελέζ Μόσταρ (1981, 1986), η οποία είχε φτάσει σε άλλους δύο τελικούς (1958, 1989) και μία φορά η Μπόρατς Μπάνια Λούκα (1988), η οποία είχε παίξει και στον τελικό του 1974. Άλλες τέσσερις φορές ομάδες της σημερινής Βοσνίας-Ερζεγοβίνης ήταν φιναλίστ του Κυπέλλου Γιουγκοσλαβίας: δύο η Φ.Κ. Σαράγεβο (1967, 1983) κι από μία οι: Ζελιέζνιτσαρ Σαράγεβο (1981) και η Σλόμποντα Τούζλα (1971).

Τη σεζόν 1991-92, μολονότι είχαν αποχωρήσει οι ομάδες της Σλοβενίας και της Κροατίας, οι βοσνιακές ομάδες μετείχαν στο γιουγκοσλαβικό κύπελλο χωρίς να διακριθούν Το ξέσπασμα του εμφυλίου πολέμου την άνοιξη του 1992 ανάμεσα στις τρεις εθνότητες που συγκροτούν τη Βοσνία και Ερζεγοβίνη: Βόσνιους, Σέρβους και Κροάτες, είχε ως αποτέλεσμα η χώρα να διαιρεθεί σε τρεις τομείς και την επόμενη σεζόν 1992-93 να μην υπάρξει ποδοσφαιρική δραστηριότητα. Εξαίρεση αποτέλεσαν κάποιες ομάδες του σερβοβοσνιακού τομέα που πήραν μέρος στο νέο Κύπελλο της Ομοσπονδιακής Γιουγκοσλαβίας, μαζί με ομάδες από τη Σερβία και το Μαυροβούνιο.

Τη σεζόν 1993-94 ξεκίνησαν πάλι οι ποδοσφαιρικές συναντήσεις αλλά καθώς η χώρα ήταν διαιρεμένη σε τρεις τομείς: κροατικό, σερβικό και βοσνιακό (μουσουλμανικό), διεξήχθησαν ξεχωριστές διοργανώσεις σε κάθε τομέα. Στον κροατικό και στο μουσουλμανικό τομέα δεν υπήρξαν διοργανώσεις κυπέλλου. Αντίθετα στη Σερβική Δημοκρατία διοργανώθηκε το **Κύπελλο ποδοσφαίρου Σερβικής Δημοκρατίας** (σερβ. Куп Републике Српске у фудбалу) με νικήτρια την Κοζάρα Γκραντίτσκα.

Από την επόμενη σεζόν άρχισαν να διεξάγονται αντίστοιχες διοργανώσεις και στους άλλους δύο τομείς: το **Κύπελλο Έρζεγκ-Βοσνίας** (Kup Herceg-Bosne) στον κροατικό τομέα και το **Κύπελλο Βοσνίας-Ερζεγοβίνης** στο μουσουλμανικό τομέα, το οποίο η ομοσπονδία της χώρας θεωρούσε ως επίσημο αλλά δεν το αναγνώριζε η UEFA.

Το ενιαίο Κύπελλο Βοσνίας-Ερζεγοβίνης
-------------------------------------

Ως το 1997 δεν υπήρχε κυπελλούχος ομάδα της χώρας, αναγνωρισμένη από την UEFA αν και η ομοσπονδία θεωρούσε νικήτριες τις ομάδες που κατακτούσαν το κύπελλο του μουσουλμανικού τομέα. Το 1997-98 με πρωτοβουλία της UEFA διοργανώθηκε για πρώτη φορά τελικός κυπέλλου ανάμεσα στις κυπελλούχους μουσουλμανικού και κροατικού τομέα, με νικήτρια την Φ.Κ. Σαράγεβο. Την επόμενη σεζόν 1998-99 δεν διεξήχθη ανάλογος τελικός. Έτσι δεν αναδείχθηκε επίσημος κυπελλούχος. 

Το 2000 στο Κύπελλο συμμετείχαν για πρώτη φορά και οι ομάδες του σερβικού τομέα. Η τελική φάση διεξήχθη ανάμεσα σε τρεις ομάδες με βαθμολογία, με νικήτρια τη Ζελιέζνιτσαρ Σαράγεβο.

Από τη σεζόν 2000-01 στη διοργάνωση του κυπέλλου μετέχουν οι ομάδες τόσο από την κροατο-μουσουλμανική Ομοσπονδία Βοσνίας-Ερζεγοβίνης όσο και από τη Σερβική Δημοκρατία. Οι διοργανώσεις κυπέλλου Κροατών και Μουσουλμάνων διακόπηκαν. Όμως, το Κύπελλο Σερβικής Δημοκρατίας συνεχίζει να διοργανώνεται μέχρι σήμερα, παράλληλα με το επίσημο κύπελλο της χώρας.

Κυπελλούχοι τομέων
------------------

| Σεζόν | **Κύπελλο Βοσνίας** | **Κύπελλο Έρζεγκ-Βοσνίας** | **Κύπελλο Σερβικής Δημοκρατίας** |
| --- | --- | --- | --- |
| 1994 |  Δεν είχε συσταθεί  |  Δεν είχε συσταθεί  |  **Κοζάρα Γκραντίτσκα** |
| 1994-95 |  **Τσέλικ Ζένιτσα** |  **Λιουμπούσκι** |  **Μπόρατς Μπάνια Λούκα** |
| 1995-96 | **Τσέλικ Ζένιτσα** |  **Λιουμπούσκι** | **Μπόρατς Μπάνια Λούκα** |
| 1996-97 | **Φ.Κ. Σαράγεβο** |  **Τρογκλάβ Λίβνο** | **Σλόγκα Τιρν** |
| 1997-98 | **Φ.Κ. Σαράγεβο** | **Οράσγιε** | **Ρούνταρ Ούγκλιεβικ** |
| 1998-99 | **Μπόσνα Βίσοκο** | **Μπρότνιο Τσίτλουκ** | **Ρούνταρ Ούγκλιεβικ** |
| 1999-00 | Δεν συνεχίστηκε  | **Κισελιάκ** |  **Κοζάρα Γκραντίτσκα**  |
| 2000-01 |  Δεν συνεχίστηκε |  Δεν συνεχίστηκε |  **Κοζάρα Γκραντίτσκα**  |
| 2001-02 |  Δεν συνεχίστηκε |  Δεν συνεχίστηκε | **Λεοτάρ Τρεμπίνιε** |
|

Κύπελλο Βοσνίας-Ερζεγοβίνης
---------------------------

| Έτος | Νικητής | σκορ | Φιναλίστ |
| --- | --- | --- | --- |
| 1998 | **Φ.Κ. Σαράγεβο** | 0-0, 1-0 | Οράσγιε |
| 1999 |  | Δεν διεξήχθη |  |
| 2000 | **Ζελιέζνιτσαρ Σαράγεβο** | Με βαθμολογία | 2. Σλόμποντα Τούζλα 
3. Μπόσνα Βίσοκο |
| 2001 | **Ζελιέζνιτσαρ Σαράγεβο** | 3-2 | Φ.Κ. Σαράγεβο |
| 2002 | **Φ.Κ. Σαράγεβο** | 2-1 | Ζελιέζνιτσαρ Σαράγεβο |
| 2003 | **Ζελιέζνιτσαρ Σαράγεβο** | 0-0, 2-0 | Λεοτάρ Τρεμπίνιε |
| 2004 | **Μοντρίτσα** | 1-1, 4-2 | Μπόρατς Μπάνια Λούκα |
| 2005 | **Φ.Κ. Σαράγεβο** | 1-0, 1-1 | Σιρόκι Μπρίγιεκ |
| 2006 | **Οράσγιε** | 0-0, 3-1 | Σιρόκι Μπρίγιεκ |
| 2007 | **Σιρόκι Μπρίγιεκ** | 1-1, 1-0 | Σλάβια |
| 2008 | **Ζρινίσκι Μόσταρ** | 1-2, 2-1 (3-1 πέν.) | Σλόμποντα Τούζλα |
| 2009 | **Σλάβια** | 0-2, 2-0 (4-3 πέν.) | Σλόμποντα Τούζλα |
| 2010 | **Μπόρατς Μπάνια Λούκα** | 1-1, 2-2 | Ζελιέζνιτσαρ Σαράγεβο |
| 2011 | **Ζελιέζνιτσαρ Σαράγεβο** | 1-0, 3-0 | Σέλικ Ζένιτσα |
| 2012 | **Ζελιέζνιτσαρ Σαράγεβο** | 1-0, 0-0 | Σιρόκι Μπρίγιεκ |
| 2013 | **Σιρόκι Μπρίγιεκ** | 1-1, 1-1 (5-4 πέν.) | Ζελιέζνιτσαρ Σαράγεβο |
| 2014 | **Φ.Κ. Σαράγεβο**  | 2-0, 3-1 | Σέλικ Ζένιτσα |
| 2015 | **ΦΚ Ολίμπικ** | 1–1, 1–1 (5–4 πέν.) | Σιρόκι Μπρίγιεκ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Εθνικά ποδοσφαιρικά κύπελλα της Ευρώπης (UEFA) |
| --- |
|  |
| Ενεργά | 
Αγγλία  · Άγιος Μαρίνος  · Αζερμπαϊτζάν  · Αλβανία  · Ανδόρρα  · Αρμενία  · Αυστρία  · Βέλγιο  · Βόρεια Ιρλανδία  · Βόρεια Μακεδονία  · Βοσνία-Ερζεγοβίνη  · Βουλγαρία  · Γαλλία  · Γερμανία  · Γεωργία  · Γιβραλτάρ  · Δανία  · Ελβετία  · Ελλάδα  · Εσθονία  · Ιρλανδία  · Ισλανδία  · Ισπανία  · Ισραήλ  · Ιταλία  · Καζακστάν  · Κοσσυφοπέδιο  · Κροατία  · Κύπρος  · Λετονία  · Λευκορωσία  · Λιθουανία · Λίχτενσταϊν  · Λουξεμβούργο  · Μάλτα  · Μαυροβούνιο  · Μολδαβία  · Νήσοι Φερόες  · Νορβηγία  · Ολλανδία  · Ουαλία  · Ουγγαρία  · Ουκρανία  · Πολωνία  · Πορτογαλία  · Ρουμανία  · Ρωσία  · Σερβία  · Σκωτία  · Σλοβακία  · Σλοβενία  · Σουηδία  · Τουρκία  · Τσεχία  · Φινλανδία |
|  |
| Έπαυσαν | 
* Τσεχοσλοβακία
* Ανατολική Γερμανία
* Σερβία και Μαυροβούνιο
* Σοβιετική Ένωση
* Γιουγκοσλαβία
 |

 |